I betragtning af, at mindre end 1 % af covid-19-vaccinedoserne på verdensplan er blevet indgivet i lav- og lavmellemindkomstlande, er der et klart og presserende behov for at fremskynde vaccinationskampagnerne på verdensplan. EU har allerede forpligtet sig til at fordele 250 millioner doser. For at stille yderligere 200 millioner doser til rådighed for lav- og lavmellemindkomstlande er det nødvendigt at mobilisere 1,3 mia. EUR. Det foreslås navnlig at finansiere dette via de resterende beløb i nødhjælpsinstrumentet og en overførsel fra bufferen vedrørende instrumentet for naboskab, udviklingssamarbejde og internationalt samarbejde — et globalt Europa (NDICI — et globalt Europa). For at supplere disse to bidrag og nå op på de 1,3 mia. EUR, og i betragtning af at der ikke er nogen margen tilbage under udgiftsområde 6 og der ikke er udpeget yderligere muligheder for omfordeling, foreslår Kommissionen at mobilisere 450 mio. EUR i forpligtelses- og betalingsbevillinger fra fleksibilitetsinstrumentet. Dette vil gøre det muligt straks at træffe foranstaltninger til at udrulle yderligere 200 millioner vaccinedoser i første halvdel af 2022.

·ajourføring af budgettets indtægtsside for at tage hensyn til de reviderede overslag over egne indtægter baseret på ikkegenanvendt plastemballageaffald.

·forhøjelse af forpligtelsesbevillingerne til budgetposten for partnerskabsaftaler om bæredygtigt fiskeri med et beløb på 3,5 mio. EUR under hensyntagen til de ajourførte budgetbehov efter afslutningen af forhandlingerne om de nye protokoller med Cookøerne og Mauretanien

·styrkelse af EU-civilbeskyttelsesmekanismen (EU-civilbeskyttelsesmekanismen/rescEU) med et beløb på 57,8 mio. EUR i forpligtelsesbevillinger for at tilvejebringe yderligere midler til dækning af nye nødsituationer, herunder hjemtransportflyvninger fra Afghanistan, hjælp til Haiti efter det nylige jordskælv og igangværende operationer, herunder skovbrande, hvis omkostninger overstiger de disponible midler indtil årets udgang

·styrkelse af instrumentet for naboskab, udviklingssamarbejde og internationalt samarbejde — et globalt Europa med et beløb på 450 mio. EUR i forpligtelses- og betalingsbevillinger i forbindelse med den globale sundhedsmæssige indsats mod covid-19 med henblik på at donere 200 millioner covid-19-vaccinedoser til lav- og lavmellemindkomstlande inden midten af næste år

Formålet med forslag til ændringsbudget (FÆB) nr. 6 for 2021 er at tilvejebringe yderligere bevillinger til at fremskynde vaccinationskampagnerne på verdensplan, dække aktiveringer under EU-civilbeskyttelsesmekanismen og udgifter i forbindelse med eksterne fiskeriaftaler samt visse tilpasninger af udgifter og indtægter.

6. Ajourføring af budgettets indtægtsside med henblik på at medtage det ajourførte overslag over egne indtægter baseret på plastemballageaffald

EUR Budgetpost Betegnelse Forpligtelsesbevillinger Betalingsbevillinger Sektion III — Kommissionen 14 02 02 40 Mennesker — globale udfordringer 450 000 000 450 000 000 I alt 450 000 000 450 000 000

Betalingsbevillingerne kan udlignes ved en tilsvarende reduktion af "Interventionstyper til landdistriktsudvikling — programmer henhørende under 2014-2022" under ELFUL. Denne reduktion retfærdiggøres af, at udbetalingerne af de covid-19-relaterede faste beløb fra ELFUL til landbrugere og små og mellemstore fødevareforarbejdende virksomheder har ligget under den maksimale grænse på 2 % af ELFUL-tildelingerne for så vidt angår hovedparten af de programmer, der har ansøgt herom. Derudover har den sene vedtagelse af forlængelsen af landdistriktsudviklingsprogrammer under overgangsforordningen om den fælles landbrugspolitik også ført til lavere udbetalinger fra ELFUL-tildelingen for 2021. På grundlag af de udgiftsanmeldelser, der hidtil er modtaget, og en analyse af medlemsstaternes seneste prognoser, der var indsendt ved udgangen af august 2021, beløber det konstaterede overskud sig til 617 mio. EUR. Den del af dette overskud, der ikke er medtaget i dette FÆB (167 mio. EUR), er medtaget i den samlede overførsel (DEC 20/2021).

EUR Budgetpost Betegnelse Forpligtelsesbevillinger Betalingsbevillinger Sektion III — Kommissionen 08 03 01 02 Interventionstyper til landdistriktsudvikling — programmer henhørende under 2014-2022 0 -450 000 000 I alt 0 -450 000 000

3.Styrkelse af EU-civilbeskyttelsesmekanismen (EU-civilbeskyttelsesmekanismen/rescEU)

Efter endnu et halvår med et ekstraordinært stort antal anmodninger om bistand under EU-civilbeskyttelsesmekanismen som følge af covid-19, herunder en af de største operationer i EU-civilbeskyttelsesmekanismens historie til fordel for Indien og Nepal, blev EU-civilbeskyttelsesmekanismen/rescEU i sommer aktiveret med henblik på evakueringer fra Afghanistan, operationer i Haiti efter det nylige jordskælv samt bekæmpelse af skovbrande og følgerne af oversvømmelser i Europa. Desuden forventes der inden årets udgang aktiveringer efter sæsonen for tropiske cykloner i den latinamerikanske region og i Stillehavsområdet. I 2021 forventes antallet af anmodninger til EU-civilbeskyttelsesmekanismen om bistand at overstige det ekstraordinære niveau i 2020 (102 anmodninger i dette år). Pr. 29. september 2021 var der indgivet i alt 91 anmodninger til EU-civilbeskyttelsesmekanismen om bistand. For at sikre en passende indsats under EU-civilbeskyttelsesmekanismen vil der samlet set være behov for yderligere forpligtelsesbevillinger på anslået 57,8 mio. EUR. De nuværende disponible betalingsbevillinger er tilstrækkelige til at opfylde betalingsforpligtelserne indtil årets udgang.

EUR Budgetpost Betegnelse Forpligtelsesbevillinger Betalingsbevillinger Sektion III — Kommissionen 06 05 01 EU-civilbeskyttelsesmekanismen (rescEU) 57 811 000 0 I alt 57 811 000 0

Da der i det nuværende budget er udpeget to muligheder for omfordeling, foreslås det at finansiere 37,8 mio. EUR af det yderligere behov ved en omfordeling af henholdsvis 20 mio. EUR i forpligtelsesbevillinger fra Det Europæiske Center for Forebyggelse af og Kontrol med Sygdomme (ECDC) og 17,8 mio. EUR i forpligtelsesbevillinger fra Unionens bidrag til Det Europæiske Lægemiddelagentur (EMA).

ECDC blev ved ændringsbudget nr. 1/2021 styrket med hensyn til tre specifikke aktiviteter relateret til covid-19-indsatsen med et samlet beløb på 106 mio. EUR i forpligtelses- og betalingsbevillinger for 2021:

·outsourcet genomsekventering, for hvilken agenturet nu tilbagefører 12 mio. EUR på grund af en lavere sekventeringsrate

·national infrastrukturstøtte, for hvilken der tilbageføres 6 mio. EUR som følge af en lavere interesse fra medlemsstaterne og EØS-landene

·og støtte til kapacitetsopbygning på tværs af grænserne, for hvilken der tilbageføres 2 mio. EUR som følge af det igangværende udbud.

ECDC har formået at gennemføre 86 mio. EUR i forpligtelser og betalinger og forventer et overskud i 2021 på 20 mio. EUR. De tilsvarende betalinger stilles til rådighed ved den samlede overførsel. Der vil stadig være behov for 10 mio. EUR, som det foreslås at stille til rådighed igen i 2022.

EUR Budgetpost Betegnelse Forpligtelsesbevillinger Betalingsbevillinger Sektion III — Kommissionen 06 10 01 Det Europæiske Center for Forebyggelse af og Kontrol med Sygdomme -20 000 000 0 I alt -20 000 000 0

EMA har udvist et overskud på 17,8 mio. EUR i forpligtelses- og betalingsbevillinger. Dette skyldes IT-udvikling og -investeringer i forbindelse med EMA's nye mandat. Agenturet har påbegyndt og gjort gode fremskridt med de detaljerede specifikationer for de dele af IT-udviklingen, der er relateret til de nye opgaver, men vil ikke være i stand til at indgå alle de budgetmæssige forpligtelser allerede i 2021. Det foreslås at stille de 17,8 mio. EUR til rådighed igen i 2022-2023.

De tilsvarende betalinger stilles til rådighed ved den samlede overførsel.

EUR Budgetpost Betegnelse Forpligtelsesbevillinger Betalingsbevillinger Sektion III — Kommissionen 06 10 03 01 Unionens bidrag til Det Europæiske Lægemiddelagentur -17 811 000 0 I alt -17 811 000 0

I betragtning af de ovenfor beskrevne omfordelinger er der i 2021 et yderligere behov for finansiering på 20 mio. EUR. Da der ikke er nogen margen i underudgiftsområde 2b, foreslås det at anvende fleksibilitetsinstrumentet til denne forhøjelse.

4.Partnerskabsaftaler om bæredygtigt fiskeri

Kommissionen har gennemgået de samlede budgetbehov for 2021 under hensyntagen til: